अखिलेश ने कहा कि इनकी सरकार को भी एक साल हो गए हैं. लेकिन यह हमसे काम में मुकाबला नहीं कर सकते हैं. हमने समाजवादी पेंशन दी, तो उन्होंने इसे बंद कर दिया. पांच साल तक मिलेगी भी नहीं, लेकिन 2022 में सपा की सरकार आई तो जो पांच साल का गैप है उसे पूरा करने के लिए हम 1000 के बजाए 2000 समाजवादी पेंशन देंगे. शिक्षा मित्रों की आंगनबाड़ी और आशा सरकार से मदद का इंतजार कर रही हैं, लेकिन उन्हें मदद के बजाए लाठियां खानी पड़ रही है. यह मुकाबला काफी अहम है, इसलिए सभी को जिम्मेदारी के साथ लग जाएं और सपा कैंडिडेट को भारी मतों से जीत दिलाएं.